Nu am considerat că trebuie să îi ofer mură în gură, ca și cînd ar suferi de vreo dizabilitate, experiența cumplită a unui astfel de traseu (pe care nu și-l dorește nimeni, desigur) cu notații de ore și de zile pe ecran – în cazul acestei propuneri, pentru că altminteri, altădată, am făcut-o –, ori cu explicații prea detaliate (despre anchetă, de pildă, cîini de urmă ori caroiaje, care nu ajută întotdeauna și asta o menționează statisticile, nu e vreo invenție a mea; ori despre numărul de zile care trec între anumite secvențe) atît în imagine ori în dialogurile personajelor sau subliniate cumva șantajist cu notația „inspirat din întîmplări adevărate“.